Rikunarita-ORG/Wikinium huggingface dataset:
# 中古漢語

| 中古漢語  |
| --- |
| 用嘅國家、地區 | 中國 （魏晉、南北朝、隋朝、唐朝、宋朝） |
| 講嘅人口 | — |
| 系屬 | 漢藏語系
* 漢語族
	+ **中古漢語**
 |
| 文字 | 漢字 |
| 語言代碼 |
| ISO 639-1 | 無 |
| ISO 639-3 | ltc |
| Linguist List | ltc |
| * 睇
* 傾
* 改
 |

**中古漢語**係古代嘅漢語，係而家多數漢語族語言（除咗閩語）嘅祖先。

## 中古音

現代漢語好多特點喺中古漢語就已經奠定，如一字一音、無上古漢語可能有嘅子音叢、有辨義作用嘅聲調、音節結構等。字嘅字音即係音節，可以分析成聲母、韻母同聲調。聲母係開頭子音，韻母必須有韻腹（主母音），韻腹前面都可有韻頭（又叫介音），韻腹後面可有韻尾（母音或子音）。

### 聲母

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |

### 韻母

## 睇埋

* 粵語
* 唐詩
* 粵詩
* 平仄
* 訓讀
* 萬葉假名
# 中文書面語

**中文書面語**（粵拼：zung1 man4 syu1 min2 jyu5）廣義上係指「用嚟表達漢語嘅文字」，喺現代一般係指官話白話文。

其實「中文書面語」呢隻字詞嘅定義係有些少含糊：喺廿世紀之前，中文書面語一般係指到咗清朝都仲用緊嘅文言文，而喺辛亥革命做嘅改革—白話文運動，主張「我手寫我口」—之後，中文書面語一般都係指官話白話文，即係用標準官話嘅文法同詞彙（例如用 **A 的 B** 嚟表示**由 A 擁有嘅 B** 呢種普通話口語講嘅句法）寫出嚟嘅文字，而非粵文。

目前所謂嘅「白話文」原則上並不同任何單一中文分支掛鈎，但係唔同中文分支嘅使用者唔多唔少學過官話白話文，故可以提供識得唔同分支嘅人溝通嘅空間，只係官話白話文喺非官話嘅中文分支中通常並不符合文法。所謂通用中文，就係最大公約數、各方分支嘅人都能夠明日嘅白話文。。

## 相關

* 三及第
* 雙層語言

## 引咗
# 常用漢字

一覽**常用漢字**（日文：常用漢字／じょうようかんじ）係日本文部科學省公布嘅現代日文漢字同相應讀音。最新版喺2010年推出，收錄咗2136個漢字，當中1026個字係喺小學（一至六年班）教嘅，亦即教育漢字。

## 歷史

1946年（昭和21年），國語審議會公布《當用漢字表》1850字，作為廢除漢字嘅過渡。1981年（昭和56年）10月1日，昭和56年內閣告示第1號發布《常用漢字表》，《當用漢字表》同時廢止。

《常用漢字表》一共收錄咗1945字、4087音訓（2187音+1900訓），響當用漢字嘅基礎上新增咗95個漢字。下面係常用漢字同當用漢字嘅差異：

追加漢字（95字）
猿 凹 渦 靴 稼 拐 涯 垣 殻 潟 喝 褐 缶 頑 挟 矯 襟 隅 渓 蛍 嫌 洪 溝 昆 崎 皿 桟 傘 肢 遮 蛇 酌 汁 塾 尚 宵 縄 壌 唇 甚 据 杉 斉 逝 仙 栓 挿 曹 槽 藻 駄 濯 棚 挑 眺 釣 塚 漬 亭 偵 泥 搭 棟 洞 凸 屯 把 覇 漠 肌 鉢 披 扉 猫 頻 瓶 雰 塀 泡 俸 褒 朴 僕 堀 磨 抹 岬 妄 厄 癒 悠 羅 竜 戻 枠
字體變更（1字）
燈→灯
追加音訓（8音訓）
栄（はえる）、危（あやぶむ）、憩（いこう）、香（かおる）、愁（うれえる）、謡（うたう）、露（ロウ）、和（オ）
刪除音訓（2訓）
膚（はだ）、盲（めくら）
附表追加（4詞）
叔父・伯父（おじ）、叔母・伯母（おば）、桟敷（さじき）、凸凹（でこぼこ）
# 硯

端硯
**硯**（inkstone）係磨墨用嘅石，係文房四寶之一。硯通堂係石一塊，上面係平有凸邊，可以裝到墨汁。中國嘅墨，係造成一條條，方便帶走。黑條喺加咗水硯嘅上面，磨成汁，畀毛筆yaam3墨寫字。硯除咗文具之一，亦畀人當藝術品咁收藏鑑賞。除咗石之後，亦有用瓷，磚等唔同料造。

## 史

硯由唐而起，宋達至頂峯。

現代書法，有更方便嘅樽裝墨汁，倒入墨盒內。重有可筆醮水點墨嘅墨條，甚至有化學毛筆，經已唔使點磨墨。所以家下都少用硯。

## 名硯

硯最出名係端硯，出自廣東端溪。其他出名有歙硯，來自安徽歙縣；洮河硯，來自甘肅南部；澄泥硯，來自河南洛陽。呢四隻係係中國嘅四大名硯。而另有南端北易，端固名係端硯，而易係易水硯，來自河北。

唐時亦有磚硯，來自銅雀台遺磚。

## 故仔

宋末何蘧《春渚紀聞》有記。宋徽宗召米芾寫字，米芾睇到皇帝檯上有名硯，一寫完字，就抱硯跪求曰：「此硯經臣濡染，不可復以進禦，取進止。」於是徽宗易硯畀佢。米芾舞蹈以謝，又怕皇帝後悔，便急住抱硯返屋企，連衫都黑埋。徵宗嘆日：「顛名不虛得也。」
# 形態素

**形態素**、**語素**或**詞素**（英文：**Morpheme**，可以借入粵語做粵拼：mo1 fim4），喺構詞學入面係最細嘅文法單位。一個形態素係「最細、又有可能成一個意思嘅單位」，將一個形態素再拆細啲就會冇咗原先嗰個意思。

## 定義

攞英文做例子，想像以下呢啲字

**Redo**（動詞**再做過**噉解）
**Reappear**（動詞**再出現**噉解）
－當中嘅 **re-** 本身唔能夠自成一隻字詞，但帶有**再...** 噉嘅意思，同時 **re-** 再斬細件啲就唔會再有咩意思可言。所以 **re-** 係英文入面嘅一嚿形態素。

## 睇埋

### 語言學

* 混合詞
* 形態解析
* 理論語言學
* 詞幹
* 音素
* 綁定語素
* 黏着式構詞

### 詞彙學

* 浮動音
* 希臘語詞素
* 詞形學

## 拎

* Glossary of Reading Terms
* Comprehensive and searchable morpheme reference Wayback Machine嘅版面存檔備份
* Linguistics 001 — Lecture 7 — Morphology Wayback Machine嘅版面存檔備份 by Prof. Mark Lieberman
* Morphemes — A New Threat to Society Wayback Machine嘅版面存檔備份: A humorous look at morphemes. Accurate, but purposely confuses morphemes with narcotics (i.e., "morphine]").
* Morpheme Study Aid Wayback Machine嘅版面存檔備份

## 攷
# 標準官話

| 標準官話  |
| --- |
| 現代標準漢語／普通話 國語 華語 |
| 用嘅國家、地區 | * 中華人民共和國
* 香港
* 澳門
* 中華民國（臺灣）
* 星加坡
 |
| 講嘅人口 | 不詳 |
| 排名 | 第2 |
| 系屬 | 漢藏語系
* 漢語族
	+ 官話
		- 北方官話
			* **標準官話**
 |
| 文字 | 漢字 |
| 官方地位 |
| 官方語言 | * 中華人民共和國
* 中華民國（臺灣）
* 星加坡
 |
| 管理機構 |  國家語言文字工作委員會  教育部終生教育司閱讀及語文教育科  公務員事務局法定語文事務部  推廣華語理事會  華語規範理事會 |
| 語言代碼 |
| ISO 639-1 | zh |
| ISO 639-2 | chi (B) zho (T) |
| ISO 639-3 | cmn |
| ISO 639-6 (經已唔用) | `goyu huyu cosc` |
| * 睇
* 傾
* 改
 |

**標準官話**，又叫做**新國音**、**國語**，或者都有人叫佢**標準漢語**、**華語**（不過呢兩個叫法有爭議，詳見下文），係指官話經中華人民共和國政府規範化之後嘅標準形式同通用語。佢以北方官話為基礎音、官話白話文著作為語法規範同書面文體。除咗喺中華人民共和國、中華民國通行外，亦都係星加坡呢啲東南亞國家同其他海外華僑廣泛採用嘅其中一種中文通用語。聯合國六種正式工作語言之一。

標準官話喺大中華地區廣泛通行，但係喺唔同地方有唔同標準同稱呼，喺中華人民共和國叫做普通話；喺中華民國叫做國語；喺星加坡同埋馬來西亞等東南亞國家叫做**華語**；香港同澳門就多數叫「國語」或者「普通話」（大部分人因為分唔清兩種稱呼嘅具體分別，通常會撈埋一齊用）。去到當地，亦混合咗一啲當地其他嘅語言（例如星式中文）。

中國大陸嘅「普通話」、台灣嘅「國語」同東南亞地區嘅「華語」喺口音同詞彙上嘅分別好大。標準官話喺世界各地有好多種口語變體，譬如臺灣國語（受臺灣話腔調影響）同新馬華語（可以細分做馬式中文同星加坡華文，用字、口音都有畀閩南話、粵語、馬來文、英文影響到）。

部份叫法對其他地區嚟講，會引起爭議。本身「漢語」、「華語」或者「中文」係泛指詞，任何漢語族語言都係「漢語」、「華語」或者「中文」之一。用呢啲詞語嚟專指呢種規範化嘅官話，有將其他漢語排斥在外嘅含意。無論喺星馬地區用「華語」嚟專指，或者大陸地區用「現代標準漢語」嚟專指，都包含咗粵語同其他漢語唔係「華」人語言、唔「現代」、唔「標準」等暗示。呢種有爭議嘅用法，亦往往係經過當權者或者同政權關係密切嘅團體，用政治行動嘅方式，改變咗或者扭曲咗當地本來嘅叫法之後，先至變成噉，而唔係嗰啲地區原先嘅用法。

## 喺各地嘅地位

### 大中華地區

1923年中華民國教育部國語統一籌備會決定基於北方嘅官話白話文文法同北京話口音制定「新國音」，取締基於韻白嘅老國音，1932年經中華民國教育部頒佈《國音常用字匯》後，畀國民政府採納為中國嘅官方語言。而家係中國大陸事實上嘅官方語言，喺臺灣就係最常用嘅國家語言之一同事實上嘅官方語言

### 星加坡

喺星加坡，華語（唐話）係四種官方語言之一。自星加坡1965年建國以嚟，雙語教育就成為主流教育體系嘅基石。所有星加坡學生除咗以英文為主要教學語言外，仲必須修讀所屬族群嘅「母語」課程。不過，經過40幾年後，英文已成為本地強勢語言，主導日常生活、大部份工作同跨族群交流，好多官方文件都以英文行先。

喺星加坡華人社群入面，華族學生必須接受「英文為主，華文為輔」嘅雙語教育體制，喺基礎教育階段修讀十到十二年嘅華文課程。但相對於英文應用能力，華語喺新加坡嘅教育體系入面教學時間有限，本地學生聽同講嘅能力都勉強可以，但讀寫能力就每況愈下。到咗而家有好多人華人會喺講華語嘅時候混雜咗英文，有啲華人甚至唔識講華語而只係識講英文，被慣用華語嘅華人謔稱為「竹升」。

### 馬來西亞

馬來西亞嘅國語係馬來話，另外英文亦係官方語言；英文、馬來話、華語、淡米爾文都係獲承認嘅教育語言。多數當地華人同唔少馬來人都識得講華語。喺馬來亞獨立之後，國民型華小同獨立中學都以華語為教學語言，而大多數嘅國民型中學都規定華語為必修科。喺1920年代中後期，開始推廣華語之初，當地華人帶有濃厚方言腔、低音階嘅馬國式華語口音有時會被星加坡華人稱為「聯邦腔」。

如今，華語嘅推廣至今已經喺整個大馬華人社區持續三代以上，廣泛嘅流行亦加速咗語言嘅異變。而政治上嘅不同，加上地理位置確實同兩岸三地有一段距離，當地特色嘅馬來西亞華語已經成型。

## 睇埋

* 國語 (大中華地區)

## 註釋

## 參考
# 仿譯

**仿譯**（粵音：fong2 jik6；法文：**calque**），又叫**仿造**，喺語言學，係指借詞或者翻譯外語短語嘅時候，透過將原文詞彙嘅形態素逐部分直譯成本地字詞嘅方法，而得出某程度上忠於原文（嘅字面意思）嘅意譯；仿譯可以唔理目標語言嘅正常構詞規則，而保持原文字詞嘅結構，但係亦可以按目標語言嘅構詞規則將譯出嚟嘅形態素掉位，而唔保留原文嘅字詞次序。

以 ｢智能電話｣ 做例，原文係英文 smartphone，由 smart-（聰明、有智慧）加埋 -phone 而組成，中文仿譯成 ｢智能電話｣，次序同原文一樣，但係法文仿譯成 ｢téléphone intelligent｣，次序同原文相反。

仿譯同仿造都係學術用語；日常口語通常會叫呢啲噉嘅嘢做**意譯**或者**直譯**。

## 概論

喺粵港地區，仿譯廣泛應用於地名、科技術語以至文化概念等方面嘅翻譯。

以下係幾個英到粵仿譯嘅例子：

* Black hole（黑洞）：天文學上指一種連光都無法逃脫嘅天體，若用仿譯處理，就譯作「黑洞」，英文原詞字面解就係**黑色嘅洞**噉解。
* Greenland：一般譯作「格陵蘭」，個英文名含有**綠色之地**之意，若果要純仿譯，可以譯作**綠地**或者**綠土**。
* Silicon Valley：一般譯作「矽谷」，係指美國加州嗰頭一個科技產業集中嘅地區，**矽**對應 Silicon 而**谷**對應 valley。
* Iceland：一般譯作「冰島」，大致算係仿譯，佢個英文名意思係 ice-（指冰） -land（指土地），呢個名喺英文其實都係仿譯。
* Worldview（世界觀）：由 world（世界）同 view（喺呢度解觀點）組成，呢個字喺英文其實都係仿譯。

仿譯被指係有助提升可理解度，尤其係講緊唔同語言文化嘅群體背景唔同，接觸外語嗰陣接觸到未曾接觸過嘅新概念。

## 睇埋

* 借詞

## 參考資料

## 註釋

## 書目

* 萬金川 (2014年6月25日)。〈文本對勘與漢譯佛典旳語言研究：以《維摩經》為例〉 (PDF)。《正觀》 (臺灣中文) (69)。喺2025年7月15號搵到。
* Office québécois de la langue française (2023). "calque linguistique". *Grand dictionnaire terminologique* (加拿大法文). 喺2025年7月15號搵到.
* Théoret, Michel (n.d.). "Les emprunts à l'anglais au Québec". *Usito* (加拿大法文). 喺2025年7月15號搵到.
# 筆順

**筆順**係指喺書寫漢字嗰陣，筆畫出現嘅先後次序。

## 基本規則

一般嚟講筆順嘅基本規則有：由上到下，由左到右，先橫後豎，先撇後捺，底橫後寫，穿底中豎最後寫，由外至內，先外後內再封口，先中間後兩邊，「辶、廴」最後寫，「凵」盆最後寫……等等。但係有時可能唔係噉。

## 通行筆順

好似下列呢啲字，唔理邊度嘅人，一般都會噉樣寫。可以視爲通行嘅筆順。

* 由上到下
* 由左到右
* 由上到下，由左到右
* 先橫後豎
* 底橫後寫
* 穿底中豎最後寫
* 挑筆後寫
* 中豎變撇後，仲後過挑筆
* 先撇後捺
* 先橫後豎，先撇後捺
* 由外至內
* 最後封口
* 先外後內再封口
* 先中間後兩邊
* 辶、廴最後寫
* 凵最後寫

有啲漢字獨用嗰陣，同佢做偏旁嗰陣，筆畫有啲唔同。因此筆順亦未必一樣。例如：

|  |  |  |
| --- | --- | --- |
| 獨用嗰陣，先橫後豎，穿底中豎最後寫。 |  |  |
| 做偏旁嗰陣，挑筆最後寫。 |  |  |

## 差異筆順

然而，因爲地區習慣唔同，或者因爲書法流派唔同，有啲字嘅筆順可能出現差異。

所以，嚴格嚟講，漢字並無絕對正確、統一嘅筆順，只會有某一地區一時間內規定嘅“相對正確”嘅筆順。

以下係一啲例子。

### 書法流派差異

因唔同嘅書法流派，有啲字嘅筆順並唔一致。例如：

#### 「方」字

|  |  |
| --- | --- |
| 傳統書法筆順（重點：先折後撇）。 |  |
| 現代寫法（重點：先撇後折）。 |  |

#### 「門」字

|  |  |
| --- | --- |
| 傳統書法筆順（重點：由左至右，先豎後折）。 |  |
| 變種寫法（重點：先折後豎）。 |  |

#### 「门」字

|  |  |
| --- | --- |
| 傳統書法筆順（重點：由左至右，先豎後點），嚟自「門」字草書。 |  |
| 簡體寫法（重點：先點後豎）。 |  |

### 地區差異

喺書寫字體或方向唔同嗰陣，筆順可能有所差異。

現代臺灣、日本同韓國、現代中國大陸（1956年漢字簡化方案宣佈以後）各有自己嘅筆順規定。台灣、港澳係「點、橫、直、撇、捺」，中國大陸係「橫、豎、撇、點、折」。一樣嘅漢字，有嘅時候會出現唔一樣嘅筆順。以下係一啲例子。

#### 「戈」字

|  |  |  |
| --- | --- | --- |
| 臺灣嘅筆順（重點：由上至下）。 |  |  |
| 中國大陸、香港、澳門、日本嘅筆順（重點：先撇後點）。 |  |  |

#### 「王、玉、主、生、青、麦、隹」等字

|  |  |  |
| --- | --- | --- |
| 中國大陸、臺灣、香港、澳門嘅筆順（重點：先橫後豎，最後寫末橫）。 |  |  |
| 日本嘅筆順（重點：先寫首橫，接著寫豎，最後寫餘下嘅橫），亦係傳統寫法。 |  |  |

#### 「田、由、角」等字

|  |  |  |
| --- | --- | --- |
| 中國大陸、臺灣、香港、澳門嘅筆順（重點：先橫後豎，最後寫末橫）。 |  |  |
| 日本嘅筆順（重點：先豎後橫），亦係傳統寫法。 |  |  |

注意：「甲、申、用、甪、角 、甫、羊、丰」等字嘅中豎下方穿頭。無論古今中外，中豎都係最後寫，同上例唔一樣。

#### 「有、右」等字

|  |  |
| --- | --- |
| 中國大陸、臺灣、香港、澳門嘅筆順（重點：先橫後撇）。 |  |
| 日本嘅筆順（重點：先撇後橫），亦係傳統寫法。 |  |

注意：「有、右」等字嘅首兩筆嚟自「又」字古文，因此傳統書法同日本筆順係噉樣。但「左」字首兩筆嚟自「𠂇」字古文，無論古今中外，皆先橫後撇。

#### 「皮」字

|  |  |
| --- | --- |
| 中國大陸、臺灣、香港、澳門嘅筆順（重點：先折後撇）。 |  |
| 日本嘅筆順（重點：先撇後折），亦係傳統寫法。 |  |

### 流派同地區兼備嘅差異

有啲字唔同嘅書法流派、唔同地區規定中，筆順皆有分別。就譬如：

#### 「必」字

|  |  |
| --- | --- |
| 傳統書法筆順，如歐陽詢《千字文》、王羲之《樂毅論》。 |  |
| 日本嘅筆順，亦係一種傳統寫法，蘇軾《新歲展慶帖》、鐘繇《宣示表》亦係噉。 |  |
| 中國大陸嘅筆順，董其昌《濬路馬湖記》亦係噉。 |  |
| 另一種書法筆順，如趙孟頫《與山巨源絕交書》。 |  |
| 台灣、香港嘅筆順，傳統書法上唔會噉樣寫。 |  |

#### 「艹」字

|  |  |
| --- | --- |
| 台灣嘅筆順，褚遂良《雁塔聖敎序》、田蘊章同田英章嘅書法亦係噉。 |  |
| 香港嘅筆順，王羲之《蘭亭序》、《金剛經》亦係噉。 |  |
| 一種書法筆順，如米芾《蜀素帖》、趙孟頫《煙江疊嶂詩》。 |  |
| 另一種書法筆順，如歐陽詢部份字跡（另一部份就同王羲之一樣）。 |  |
| 另一種筆順，容易使橫筆相連，變形作三筆。 |  |

#### 「臣、區、叵、医、匿」等字

|  |  |  |
| --- | --- | --- |
| 中國大陸、台灣、香港、日本目前嘅規定。「𠃊」筆比照「辶、廴」部件，最後才寫。 |  |  |
| 傳統書法筆順，拆開「𠃊」筆。亦流行於日本書道。 |  |  |
| 另一種書法筆順，亦係拆開「𠃊」筆。 |  |  |
| 現代寫法，由外至內。 |  |  |

## 作用

筆順一定程度上可能會影響漢字嘅書寫速度同美觀性。

例如話：「夾」、「爽」兩字，若先寫中間（「大」部件），再寫左右（「从」部件、「㸚」部件），字體容易變得寬扁。因此正常嘅筆順，皆先寫「一」，再寫「从」或「㸚」部件，最後才寫「人」。

## 註解

## 出面網頁

臺灣筆順：
* 常用國字標準字體筆順手冊 ISBN 957-00-7082-X
* 常用國字標準字體筆順學習網

大陸筆順：
* 部分常用漢字筆順規範 ISBN 780126201（依照1997國家頒佈嘅《現代漢語通用字筆順規範》爲標準）